rejauldu/bengali-wikipedia huggingface dataset:
অ্যাফ্রো–এশিয়ান কাপ অব নেশন্স বা এশিয়ান-আফ্রিকান চ্যালেঞ্জ কাপ হল এএফসি ও ক্যাফ কর্তৃক যৌথভাবে পরিচালিত একটি ফুটবল কাপ যা মূলত দুই মহাদেশের মহাদেশীয় চ্যাম্পিয়নদের মধ্যে অনুষ্ঠিত হত। আফ্রিকার আফ্রিকা কাপ অব নেশন্স ও এশিয়ার এএফসি এশিয়ান কাপ বা এশিয়ান গেমস প্রতিযোগিতার চ্যাম্পিয়নদের মধ্যে এই কাপ অনুষ্ঠিত হত। এটি ফিফা কর্তৃক পরোক্ষভাবে পরিচালিত হত।   প্রেক্ষাপট  ১৯৭৮ সালে সংঘটিত হয়েছিল প্রথম সংস্করণ, যেখানে ইরান ঘানাকে ৩-০ গোলে পরাজিত করেছিল, ট্রফিটি দেওয়া হয়নি: কারণ ইরানের রাজনৈতিক সমস্যার কারণে দ্বিতীয় লেগ বাতিল করা হয়েছিল। ১৯৮৯, ২০০৫ সংস্করণ বাতিল করা হয়েছিল। ১৯৯৭ সংস্করণটি ১৯৯৯ পর্যন্ত মারাত্মকভাবে বিলম্বিত হয়েছিল, যখন আসল ১৯৯৯ সংস্করণ (মিশর ও ইরানের মধ্যে) বাতিল করা হয়েছিল।  ২০০৬ ফিফা বিশ্বকাপ আয়োজনের ভোটে এএফসি প্রতিনিধিরা দক্ষিণ আফ্রিকার পরিবর্তে জার্মানিকে সমর্থন করার পর ৩০ জুলাই, ২০০০ তারিখে ক্যাফের একটি সিদ্ধান্তের পর প্রতিযোগিতাটি বন্ধ হয়ে যায়। প্রতিযোগিতাটি ২০০৫ সালে তিউনিসিয়া-জাপানের ম্যাচ দিয়ে পুনরায় শুরু হওয়ার কথা ছিল, কিন্তু তারপর বাতিল করা হয়েছিল। তবে ২০০৭ সালে "এএফসি এশিয়া/আফ্রিকা চ্যালেঞ্জ কাপ" নামে ট্রফিটি পুনরায় চালু করা হয়। ২০০৮ সংস্করণটি নভেম্বর ১০০৮ সালে সৌদি আরবের নিরপেক্ষ ভেন্যুতে ইরাক এবং মিশরের মধ্যে খেলা হওয়ার কথা ছিল কিন্তু শেষ পর্যন্ত বাতিল করা হয়েছিল।   ফলাফল  বছরআয়োজক ফাইনাল দল ১ফলাফল দল ২১৯৭৮ বিস্তারিত ইরান৩–০ ঘানা১৯৮৫বিস্তারিত ক্যামেরুন৪–১ সৌদি আরব১–২১৯৮৭বিস্তারিত কাতার১–১ ১৯৯১বিস্তারিত ইরান২–১ আলজেরিয়া০–১১৯৯৩বিস্তারিত জাপান১–০ ১৯৯৫বিস্তারিত উজবেকিস্তান২–৩ নাইজেরিয়া০–১১৯৯৭ বিস্তারিত দক্ষিণ আফ্রিকা১–০ সৌদি আরব০–০২০০৭বিস্তারিত জাপান৪–১  নোট    পরিসংখ্যান   দেশ অনুযায়ী  দলবিজয়ী রানার্স-আপ ২ (১৯৯৩, ২০০৭) ১ (১৯৮৫) ১ (১৯৮৭) ১ (১৯৯১) ১ (১৯৯৫) ১ (১৯৯৯)  ২ (১৯৮৫, ১৯৯৯) ২ (১৯৮৭, ২০০৭) ১ (১৯৯১) ১ (১৯৯৩) ১ (১৯৯৫)   কনফেডারেশন অনুযায়ী  কনফেডারেশন বিজয়ীরানার্স-আপ ক্যাফ৪ (১৯৮৫, ১৯৯১, ১৯৯৫, ১৯৯৭)৩ (১৯৮৭, ১৯৯৩, ২০০৭)এএফসি৩ (১৯৮৭, ১৯৯৩, ২০০৭)৪ (১৯৮৫, ১৯৯১, ১৯৯৫, ১৯৯৭)  তথ্যসূত্র    বহিঃসংযোগ   Afro-Asian Cup of Nations at the RSSSF  Coupe Afro-asiatique des nation at Football-the-story.com    বিষয়শ্রেণী:জাতীয় দলের এএফসি প্রতিযোগিতা বিষয়শ্রেণী:জাতীয় দলের জন্য কনফেডারেশন অব আফ্রিকান ফুটবল প্রতিযোগিতা বিষয়শ্রেণী:১৯৭৮-এ প্রতিষ্ঠিত পুনরাবৃত্ত ক্রীড়া ঘটনা
আইএফআইসি ব্যাংক পিএলসি বাংলাদেশের একটি বেসরকারি বাণিজ্যিক ব্যাংক। এটি ১৯৭৬ সালে যাত্রা শুরু করে। আইএফআইসি ব্যাংক ২০১৩ সালের নভেম্বরে একটি পূর্ণাঙ্গ ইসলামী বা শরিয়াহ-ভিত্তিক ব্যাংক হওয়ার সিদ্ধান্ত নিয়েছে।   ইতিবৃত্ত  ইন্টারন্যাশনাল ফাইনান্স ইনভেস্টমেন্ট অ্যান্ড কমার্স (আইএফআইসি) ব্যাংক লিমিটেড বাংলাদেশ সরকার ও বেসরকারি উদ্যোক্তা নিয়ে ১৯৭৬ সালে গঠিত হয়। ১৯৮৩ সালে সরকার ব্যাংক বেসরকারি খাতে ছেড়ে দেয়া শুরু করলে আইএফআইসি ব্যাংক পুরাপুরি বেসরকারি খাতে চলে যায়। বর্তমানে ব্যাংকটিতে ৩২.৭৫% শেয়ার সরকারের এবং বাকি অংশ পরিচালক, উদ্যোক্তা ও সাধারণ জনগণের।   কার্যক্রম  বর্তমানে ব্যাংকটি বিভিন্ন ধরনের সেবা দিচ্ছে -  রিটেইল ব্যাংকিং  কর্পোরেট ব্যাংকিং  এসএমই ব্যাংকিং  বিনিয়োগ ব্যাংকিং   শাখা  মোট শাখা সংখ্যা 189 টি।  মোট উপশাখা সংখ্যা 1225 টি।   তথ্যসূত্র    বহিঃসংযোগ     বিষয়শ্রেণী:বাংলাদেশের বেসরকারি ব্যাংক বিষয়শ্রেণী:বেক্সিমকো গ্রুপ বিষয়শ্রেণী:১৯৭৬-এ প্রতিষ্ঠিত ব্যাংক বিষয়শ্রেণী:১৯৭৬-এ প্রতিষ্ঠিত বাংলাদেশী কোম্পানি বিষয়শ্রেণী:বাংলাদেশের ব্যাংক বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি
রিয়াল মাদ্রিদ ক্লাব দে ফুতবল (, ; রিয়াল মাদ্রিদ ফেমেনিনো নামে পরিচিত) হচ্ছে মাদ্রিদ ভিত্তিক একটি নারীদের স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের নারীদের ফুটবল লীগ প্রিমেরা দিভিজিওনে খেলে। এই ক্লাবটি ২০১৪ সালের ১২ই সেপ্টেম্বর তারিখে সিডি তাকোন নামে এবং ২০২০ সালের ১লা জুলাই তারিখে রিয়াল মাদ্রিদ ফেমেনিনো নামে প্রতিষ্ঠা লাভ করেছে। রিয়াল মাদ্রিদ ফেমেনিনো তাদের সকল হোম ম্যাচ মাদ্রিদের সিউদাদ রিয়াল মাদ্রিদ স্টেডিয়ামে খেলে থাকে; যার ধারণক্ষমতা হচ্ছে ৪০০। বর্তমানে এই ক্লাবের ম্যানেজারের দায়িত্ব পালন করছেন দাবিদ আসনার এবং সভাপতির দায়িত্ব পালন করছেন ফ্লোরেন্তিনো পেরেজ।  প্রধান কোচ  মার্তা তেহেদোর; ২০১৬–২০১৮  দাবিদ আসনার; ২০১৮–বর্তমান  তথ্যসূত্র  বহিঃসংযোগ     বিষয়শ্রেণী:রিয়াল মাদ্রিদ ফেমেনিনো বিষয়শ্রেণী:রিয়াল মাদ্রিদ ফুটবল ক্লাব বিষয়শ্রেণী:প্রিমেরা দিভিজিওনের (মহিলা) ক্লাব বিষয়শ্রেণী:স্পেনে মহিলদের ফুটবল ক্লাব বিষয়শ্রেণী:মাদ্রিদের ফুটবল ক্লাব বিষয়শ্রেণী:২০১৪-এ স্পেনে প্রতিষ্ঠিত বিষয়শ্রেণী:২০১৪-এ প্রতিষ্ঠিত ফুটবল ক্লাব
প্রতীপ () হিন্দু ধর্মের একজন কিংবদন্তি রাজা। তিনি হস্তিনাপুরের রাজা এবং চন্দ্র রাজবংশীয়। তিনি শান্তনুর পিতা এবং ভীষ্ম,Monier Williams Sanskrit-English Dictionary (Oxford, 1899), p. 674.1 চিত্রাঙ্গদ এবং বিচিত্রবীর্যের পিতামহ। হিন্দু মহাকাব্য মহাভারতে এই রাজার উল্লেখ আছে।   কিংবদন্তি    উৎপত্তি  পুরাণ অনুসারে, প্রতীপ ছিলেন ভীমসেনের প্রপৌত্র এবং দিলীপের পুত্র।M.M.S. Shastri Chitrao, Bharatavarshiya Prachin Charitrakosha (Dictionary of Ancient Indian Biography, in Hindi), Pune 1964, p. 469 তবে, মহাভারত অনুসারে, তিনি ছিলেন রাজা ভীমসেন এবং কৈকেয়দের রাজকন্যা সুকুমারীর পুত্র। তিনি শিবি গোত্রের সুনন্দাকে বিয়ে করেন, যার থেকে তিনি দেবাপি, বাহ্লীক এবং শান্তনুর জন্ম দেন।Mbhr. 1.90.45–46 (Pune Critical Edition)   গঙ্গার সঙ্গে সাক্ষাৎ  একবার, রাজা প্রতীপ যখন গঙ্গা নদীর তীরে ধ্যান করছিলেন এবং সূর্যের আরাধনা করছিলেন, তখন সত্যলোকে ব্রহ্মার কাছ থেকে অভিশাপ পেয়ে দেবী গঙ্গা আবির্ভূত হন। গঙ্গা এসে প্রতীপের ডান কোলে বসলেন, যার ফলে তাঁর ধ্যান ভেঙে গেল। তিনি প্রতীপকে বিয়ে করার জন্য অনুরোধ করেন। প্রতীপ বললেন যে যেহেতু গঙ্গা তার ডান কোলে বসেছিল, যা কন্যা বা পুত্রবধূর স্থান, তাই প্রতীপ একটি পুত্রের জন্ম না হওয়া পর্যন্ত তাকে অপেক্ষায় থাকতে হবে। তাই, তিনি গঙ্গাকে প্রস্তাব দেন যে তিনি তাঁর ছেলেকে বিয়ে করতে পারেন এবং তাঁর পুত্রবধূ হতে পারেন। এই সময়ে, প্রতীপ এবং তার স্ত্রী তখনও সন্তানহীন ছিলেন, কিন্তু তারা কিছু তপস্যা করার পরে, তারা দেবাপি, বাহ্লীক এবং শান্তনু নামে তিনটি পুত্রের জন্ম দেয়। কনিষ্ঠ পুত্র শান্তনু হস্তিনাপুর রাজ্যের উত্তরাধিকারী হন। শান্তনু পরে গঙ্গাকে বিয়ে করেন এবং দেবব্রতের পিতা হন, যিনি ভীষ্ম নামে সুপরিচিত।Mbhr. 1.92   সাহিত্য  JAB van Buitenen, Mahabharat Book 1, Chicago 1973, pp. 214-220   তথ্যসূত্র   বিষয়শ্রেণী:চন্দ্রবংশ (রাজবংশ) বিষয়শ্রেণী:মহাভারতের চরিত্র
রঘুনাথপুর ভারতের পশ্চিমবঙ্গ রাজ্যের পুরুলিয়া জেলার একটি শহর ও পৌরসভা এলাকা। এটি রঘুনাথপুর মহকুমার সদর দপ্তর। শিল্প শহর রঘুনাথপুর পুরুলিয়া জেলার উত্তর-পূর্ব অংশে আদ্রার কাছে অবস্থিত। শহরটির উত্তর দিকে রঘুনাথপুর তাপবিদ্যুৎ কেন্দ্র অবস্থিত। শহরের উত্তর-দক্ষিণ বরাবর ৮ নং রাজ্য সড়ক ও পূর্ব-পশ্চিম বরাবর ৫ নং রাজ্য সড়ক বিস্তৃত হয়েছে। রঘুনাথপুরের নিকটতম প্রধান জংশন স্টেশনসমূহ হল জয়চণ্ডী পাহাড় রেলওয়ে স্টেশন এবং আদ্রা জংশন রেলওয়ে স্টেশন।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫৫ মিটার (৫০৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রঘুনাথপুর (পুরুলিয়া) শহরের জনসংখ্যা হল ২১,৮১২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে রঘুনাথপুর (পুরুলিয়া) এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।  অর্থনীতি   বিদ্যুৎ কেন্দ্র  দামোদর ভ্যালি কর্পোরেশন একাদশ পরিকল্পনার প্রস্তাবিত গ্রীনফিল্ড প্ল্যান্ট হিসাবে রঘুনাথপুরে একটি বিদ্যুৎ কেন্দ্র স্থাপনের পরিকল্পনা করে। প্রথম পর্যায়টি ৬০০ মেগাওয়াট বিদ্যুৎ উৎপাদনে সক্ষম দুটি ইউনিট নিয়ে গঠিত। ২০১৬ সালে বিদ্যুৎ কেন্দ্রটি বিদ্যুৎ উৎপাদন শুরু করে।   শিক্ষা  রঘুনাথপুর কলেজ ১৯৬১ সালে প্রতিষ্ঠিত হয়। এটি সিধো কানো বিরসা বিশ্ববিদ্যালয়ের অন্তর্গত। কলেজটি বাংলা, সংস্কৃত, ইংরেজি, অর্থনৈতিক, ভূগোল, ইতিহাস, রাষ্ট্রবিজ্ঞান, সমাজবিজ্ঞান, হিসাববিজ্ঞান, পদার্থবিজ্ঞান, রসায়ন, গণিত, উদ্ভিদবিজ্ঞান, প্রাণীবিজ্ঞান বিষয়ে অনার্স কোর্স এবং চারুকলা, বিজ্ঞান ও বাণিজ্য বিষয়ে সাধারণ কোর্স সরবরাহ করে।   যোগাযোগ    তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:পুরুলিয়া জেলার শহর ও নগর
হ্যান্স কার্ল ফ্রিডরিখ ভন ম্যাঙ্গোল্ড্ট ( ১৮৫৪ সালে ওয়েইমারে - ১৯২৫ সালে ড্যানজিগে ) ছিলেন একজন জার্মান গণিতবিদ যিনি মৌলিক সংখ্যা উপপাদ্যের সমাধানে অবদান রেখেছিলেন।   জীবনী   ম্যাঙ্গোল্ড্ট ১৮৭৮ সালে বার্লিন বিশ্ববিদ্যালয় থেকে দর্শনে ডক্টরেট (পিএইচডি) সম্পন্ন করেন, যেখানে তার তত্ত্বাবধায়ক ছিলেন আর্নস্ট কুমার এবং কার্ল ওয়েয়ারস্ট্রাস ।  তিনি বার্নহার্ড রিম্যানের " অন দ্য নাম্বার অফ প্রাইমস লেস দ্যান আ গিভন ম্যাগনিটিউড " শীর্ষক দুটি বিবৃতির কঠোর প্রমাণ প্রদান করে মৌলিক সংখ্যা উপপাদ্যের সমাধানে অবদান রাখেন। ম্যাঙ্গোল্ড্ট আরডব্লিউটিএইচ আচেনে অধ্যাপক হিসেবে কাজ করতেন এবং অটো ব্লুমেন্থাল তার স্থলাভিষিক্ত হন।   আরো দেখুন   প্রাইম-কাউন্টিং ফাংশন  কার্টান-হাদামার্ড উপপাদ্য  রিম্যান;ভন ম্যাঙ্গোল্ড সূত্র  ভন ম্যাঙ্গোল্ড ফাংশন  মন্তব্য   বিষয়শ্রেণী:১৮৫৪-এ জন্ম বিষয়শ্রেণী:১৯২৫-এ মৃত্যু বিষয়শ্রেণী:১৯শ শতাব্দীর জার্মান গণিতবিদ বিষয়শ্রেণী:২০শ শতাব্দীর জার্মান গণিতবিদ বিষয়শ্রেণী:German number theorists বিষয়শ্রেণী:Academic staff of RWTH Aachen University বিষয়শ্রেণী:Scientists from Weimar বিষয়শ্রেণী:Presidents of the German Mathematical Society
আচার্য হরিহর আঞ্চলিক ক্যান্সার কেন্দ্র কটকে অবস্থিত একটি ক্যান্সার চিকিৎসা হাসপাতাল। এটি ভারতের ২৫টি স্বীকৃত আঞ্চলিক ক্যান্সার কেন্দ্রের একটি। ২ ফেব্রুয়ারি ১৯৮১ সালে এটি কাটকের এসসিবি মেডিকেল কলেজের রেডিওথেরাপি বিভাগ হিসাবে প্রতিষ্ঠিত হয়। পরে ২৪ এপ্রিল ১৯৮৪ সালে এটিকে স্বায়ত্তশাসিত সংস্থায় রূপান্তরিত করা হয়। এটি ওডিশা সরকার দ্বারা পরিচালিত একমাত্র ক্যান্সার পরিষেবা কেন্দ্র।   আরও দেখুন   আচার্য হরিহর   তথ্যসূত্র   বিষয়শ্রেণী:ভারতের আঞ্চলিক ক্যান্সার কেন্দ্র বিষয়শ্রেণী:ওড়িশার হাসপাতাল বিষয়শ্রেণী:কটক বিষয়শ্রেণী:ওড়িশার গবেষণা প্রতিষ্ঠান বিষয়শ্রেণী:১৯৮১-এ প্রতিষ্ঠিত হাসপাতাল বিষয়শ্রেণী:ওড়িশার মেডিকেল কলেজ বিষয়শ্রেণী:ওড়িশার বিশ্ববিদ্যালয় ও কলেজ
রানা মোহাম্মদ সোহেল হলেন বাংলাদেশের একজন রাজনীতিবিদ, সাবেক সংসদ সদস্য ও প্রাক্তন সেনা কর্মকর্তা। তিনি নীলফামারী-৩ আসন থেকে নির্বাচিত একাদশ জাতীয় সংসদের সদস্য। তিনি জাতীয় পার্টি কেন্দ্রীয় কমিটির সদস্য এবং নীলফামারী জেলা শাখার সহ সভাপতি। সোহেল বাংলাদেশ সেনাবাহিনীর মেজর ছিলেন।  জন্ম ও কর্মজীবন   মেজর সোহেল নীলফামারী জেলার জলঢাকা উপজেলার বালাগ্রামে জন্মগ্রহণ করেন। তার পিতার নাম মোহাম্মদ মহসীন এবং মাতার নাম জাহানারা বেগম। তিনি এমবিএ ডিগ্রি অর্জন করেছেন। সোহেল বাংলাদেশ সেনাবাহিনীতে দীর্ঘদিন চাকরি করার পর মেজর পদমর্যাদা থেকে অবসর গ্রহণ করেন। তিনি বর্তমানে চা ব্যবসায়ের সাথে জড়িত। পঞ্চগড়ে তার চা বাগান রয়েছে। তিনি ২০১৭ সালে শ্রেষ্ঠ চা চাষীর সম্মাননা স্মারকে ভূষিত হন। এছাড়াও তিনি জেমকন গ্রুপের ব্যবসায়ীক পরামর্শক হিসাবে নিয়োজিত আছেন।   রাজনীতি  সোহেল বর্তমানে জাতীয় পার্টির কেন্দ্রীয় কমিটির সদস্য এবং জেলা জাতীয় পার্টির সহ সভাপতির দায়িত্ব পালন করছেন। তিনি ২০১৮ সালের একাদশ জাতীয় সংসদ নির্বাচনে জাতীয় পার্টির মনোনয়নে মহাজোটের প্রার্থী হয়ে নির্বাচনে অংশ নেন এবং ১ লাখ ৩৭ হাজার ৫৩৮ ভোট পেয়ে বিজয়ী হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:একাদশ জাতীয় সংসদ সদস্য বিষয়শ্রেণী:নীলফামারী জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:১৯৬৬-এ জন্ম বিষয়শ্রেণী:রাজশাহী ক্যাডেট কলেজের প্রাক্তন শিক্ষার্থী বিষয়শ্রেণী:বাংলাদেশী সেনা কর্মকর্তা
লীলা রাও দয়াল (১৯শে ডিসেম্বর ১৯১১ - অজানা) ছিলেন ভারতের একজন মহিলা টেনিস খেলোয়াড় এবং লেখক। তিনিই প্রথম ভারতীয় মহিলা টেনিস খেলোয়াড় যিনি উইম্বলডন চ্যাম্পিয়নশিপে একটি ম্যাচ জিতেছিলেন। তিনি ইংরেজি এবং সংস্কৃত উভয় ভাষায় ভারতীয় শাস্ত্রীয় নৃত্যের উপর বেশ কয়েকটি বই লিখেছেন।   কর্মজীবন    টেনিস  ১৯৩৪ উইম্বলডন চ্যাম্পিয়নশিপে তিনি একক ইভেন্টের প্রথম রাউন্ডে গ্ল্যাডিস সাউথওয়েলকে পরাজিত করেছিলেন। তিনি উইম্বলডনের কোন ম্যাচে বিজয় পাওয়া প্রথম ভারতীয় মহিলা খেলোয়াড় হয়েছিলেন। দ্বিতীয় রাউন্ডে তিনি ইডা অ্যাডামফের কাছে তিন সেটে পরাজিত হন। পরের বছর, ১৯৩৫ সালে, তিনি ফিরে আসেন কিন্তু প্রথম রাউন্ডে এভলিন ডিয়ারম্যানের কাছে সোজা সেটে হেরে যান।  তিনি পাঁচবার (১৯৩১ - ৩২, ১৯৩৪ - ৩৬) ফরাসি চ্যাম্পিয়নশিপের একক প্রতিযোগিতায় প্রবেশ করেছিলেন কিন্তু কোন ম্যাচ জিততে পারেননি। ১৯৩৫ সালে তাঁর দ্বিতীয় রাউন্ডে ওঠার কারণ ছিল প্রথম রাউন্ডে বাই পাওয়া (বিপক্ষ না খেলার জন্য পয়েন্ট পাওয়া)।  তিনি অল ইন্ডিয়া চ্যাম্পিয়নশিপে (১৯৩১, ১৯৩৬ - ৩৮, ১৯৪০ - ৪১, ১৯৪৩ সাল) সাতটি একক শিরোপা জিতেছিলেন এবং তিনবার (১৯৩২ - ৩৩, ১৯৪২ সাল) রানার্সআপ হয়েছিলেন। ১৯৩১ সালে তিনি ওয়েস্ট অফ ইন্ডিয়া চ্যাম্পিয়নশিপে একক শিরোপা জিতেছিলেন এবং ১৯৩৩ সালে তিনি সেখানে ফাইনালে উঠেছিলেন।  স্ট্রেট ব্যাকহ্যান্ড ড্রাইভ ছিল তাঁর প্রিয় শট।   লেখক  রাও প্রাচীন এবং আধুনিক ধ্রুপদী ভারতীয় নৃত্যের উপর বেশ কয়েকটি বই লিখেছিলেন। এই বইগুলি ছিল দ্বিভাষিক, ইংরেজি ও সংস্কৃত ভাষায় লেখা। ১৯৫৮ সালে তিনি "নাট্য চন্দ্রিকা" প্রকাশ করেন, এটি ভারতীয় শাস্ত্রীয় নৃত্যের একটি ধরন নাট্যের উপর এক হাতে লেখা দ্বিভাষিক গ্রন্থ। তিনি তাঁর মায়ের লেখা অনেক কবিতা অনুবাদ করতে সাহায্য করেছিলেন এবং সেগুলোকে সংস্কৃত নাটকে রূপান্তরিত করেছিলেন।   ব্যক্তিগত জীবন  রাও ছিলেন সংস্কৃত কবি রাঘবেন্দ্র রাও এবং পণ্ডিতা ক্ষমা রাওয়ের কন্যা। তিনি ভারত, ইংল্যান্ড এবং ফ্রান্সে শিক্ষালাভ করেছিলেন। ১৯৪৩ সালে তিনি হরিশ্বর দয়ালকে বিয়ে করেন, যিনি ছিলেন একজন ভারতীয় বেসামরিক কর্মচারী। দয়াল পরে মার্কিন যুক্তরাষ্ট্র এবং নেপালে ভারতীয় রাষ্ট্রদূত হন। ১৯৬৪ সালের মে মাসে মাউন্ট এভারেস্টের খুম্বু এলাকায় ভ্রমণের সময় দয়াল মারা যান।   তথ্যসূত্র   বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:মৃত্যুর সাল অনুপস্থিত বিষয়শ্রেণী:মহারাষ্ট্রের নারী ক্রীড়াবিদ বিষয়শ্রেণী:ভারতীয় নারী টেনিস খেলোয়াড় বিষয়শ্রেণী:১৯১১-এ জন্ম
অ্যারিনেরা অটোমোটিভ এস.এ. ওয়ারশ অবস্থিত একটি পোলিশ গাড়ি প্রস্তুতকারক কোম্পানি।   ইতিহাস  সংস্থাটি ২০০৮ সালে ভাইস লুকাস এবং মেরেক টমকিউইকস প্রতিষ্ঠা করেছিলেন। ২০১১ সালে এটি মিড-ইঞ্জিন, রিয়ার-ড্রাইভ লেআউট ব্যবহার করে, তার প্রথম প্রুফ-অফ-কনসেপ্ট গাড়ি ঘোষণা করেছে। তাদের দ্বিতীয় প্রোটোটাইপটি ২০১২ সালে উপস্থাপিত হয়েছিল, যাকে প্রথমে ভেনোকারা নামকরণ করা হয়েছিল, কিন্তু পরে হুস্সারিয়া নামকরণ করা হয়।  অ্যারিনেরা জিটি৩ রেসিং স্পেসিফিকেশন, হুস্সারিয়া জিটি-তে গাড়ির একটি রেস বৈকল্পিক তৈরি করেছিল। এটি সর্বপ্রথম জানুয়ারি ২০১৬ সালে যুক্তরাজ্যের বার্মিংহামের অটোসপোর্ট আন্তর্জাতিক মোটর শোতে প্রদর্শিত হয়েছিল। একই বছরের জুনে, সুপারকার ক্লাসে চলমান হুস্সারিয়া জিটি, স্পিডের গুডউড ফেস্টিভ্যালে অংশ নেওয়া প্রথম পোলিশ গাড়ি হয়ে উঠল।   গাড়ি    হুস্সারিয়া জিটি  alt=|থাম্ব|পোজনান মোটর শো ২০১৫ তে অ্যারিনেরা হুস্সারিয়া। অ্যারিনেরা হুস্সারিয়া জিটি এফআইএ জিটি৩ নিয়মের সাথে সম্মতিযুক্ত একটি রেসিং গাড়ি। এটি একটি জেনারেল মোটরস এলএস৭ ভি৮ ইঞ্জিন দ্বারা চালিত হয়, যেমন শেভ্রোলেট করভেটে ব্যবহৃত হয়, যা ৫০০ বিএইচপি পুশ করে। প্যাডেল শিফটার দ্বারা চালিত একটি ছয় গতির সিক্যুয়াল রেসিং গিয়ারবক্স সহ। এটিতে একটি মডুলার স্টিল স্পেসফ্রেম চ্যাসিস, পুশ্রড সাসপেনশন, ৩৮০ মিমি ব্রেক ডিস্ক, এবিএস এবং ট্র্যাকশন নিয়ন্ত্রণ রয়েছে।  গাড়িটির দেহটি ওয়ারোস ইউনিভার্সিটি অফ টেকনোলজির জানুশ পাইচনা এবং ক্রিজিস্ফটফ স্টেলমাসকজুক ইঞ্জিনিয়ারিং মেকানিকাল দ্বারা বায়ুবিদ্যায়িকের সাথে পাভলো বুরকাটস্কি ডিজাইন করেছিলেন। এটি কেমব্রিজশায়ারে নির্মিত।  রেস গাড়িটি স্নেটারটন এবং ডোনিংটন পার্ক সার্কিটের অ্যান্টনি রেড এ ২০১৬ সালে পরীক্ষা করা হয়েছিল।  অ্যারিনেরা এপ্রিল ২০১৭ এ হকেরেনহিমের ডিএমভি জিটি এবং ট্যুরিং কার কাপ রাউন্ডে একটি হুসারিয়া জিটিতে প্রবেশ করে। উইকএন্ডের প্রথম দৌড়ের মধ্যে গাড়িটি ২৪ জনের মধ্যে দৌড়ের ২২ তম স্থানে শেষ করে, দ্রুততম সময়ের সাথে বিজয়ীর চেয়ে ২০ সেকেন্ড ধীর করে। দ্বিতীয় রেসে গাড়িটি একটি অলটারনেটর ব্যর্থতার সাথে অবসর নিয়েছিল।  ২০১৭ সালের সেপ্টেম্বরে জনি ম্যাকগ্রিগোর দ্বারা চালিত ব্রিটকার চ্যাম্পিয়নশিপের ডনিংটনের রাউন্ডে গাড়ি প্রবেশ করেছিল। বাছাইয়ের সময় গাড়ির ইঞ্জিনটি ফুঁকতে থাকে এবং এটি ইভেন্ট থেকে সরিয়ে নেওয়া হয়।   অ্যাসফাল্ট    অ্যাসফাল্ট ৮: এয়ারবর্ন  অ্যারিনেরা হুস্সারিয়া প্রথম একটি নতুন অ্যাপ্লিকেশন আইকন বৈশিষ্ট্যযুক্ত একটি আসন্ন আপডেটে ফাঁস হয়েছিল এবং পরে গেমলফট ব্রাজিল নিশ্চিত করেছে যে এটি শীতকালীন আপডেটে প্রবর্তিত হবে।   অ্যাসফাল্ট ৯: লিজেন্ডস  অ্যারিনেরা হুস্সার্যকে ১৬ জুলাই, ২০১৯ এ প্রথম ঘোষণা করা হয়েছিল, নীল খরগোশ দ্বারা নীল রাব্বিট কর্তৃক প্রচারমূলক ইভেন্টের অংশ হিসাবে এসফাল্ট ৯ এ যুক্ত করার জন্য। এখন আরিনেরার হুস্সারিয়া ৩৩ নামে পরিচিত, এটি টিউন ইট আপ আপডেটে ক্লাস সি গাড়ি হিসাবে যুক্ত হয়েছিল।   তথ্যসূত্র    বর্হিঃলিঙ্ক    অ্যারিনেরা  (অফিসিয়াল ওয়েবসাইট)  অরিনেরার হুস্সারিয়া সুপারকার ভি৮  বিষয়শ্রেণী:পোলিশ গাড়ি প্রস্তুতকারক বিষয়শ্রেণী:ক্রীড়া গাড়ী প্রস্তুতকারক বিষয়শ্রেণী:গাড়ির মার্কা
১৯৪৮ গ্রীষ্মকালীন অলিম্পিকে ফুটবল প্রতিযোগিতায় সুইডেন যুগোস্লাভিয়াকে পরাজিত করে স্বর্ণ পদক লাভ করে।   খেলা    প্রাথমিক পর্ব    প্রথম পর্ব    কোয়ার্টার ফাইনাল    সেমি ফাইনাল    ব্রোঞ্জ পদকের লড়াই    ফাইনাল    স্থান  thumb|upright|alt=12-panel brown leather football on a plinth of hardwood, with a brass panel inscribed with the names of the victorious team members, photographed through the glass of a display case|ফাইনাল খেলাটি এই বলে খেলা হয়েছিল                                       বহিঃসংযোগ   ফিফার ওয়েবসাইট , ১৯৪৮ গ্রীষ্মকালীন অলিম্পিক্‌সে ফুটবল  বিষয়শ্রেণী:গ্রীষ্মকালীন অলিম্পিকে ফুটবল বিষয়শ্রেণী:১৯৪৮-এ ফুটবল বিষয়শ্রেণী:১৯৪৮ গ্রীষ্মকালীন অলিম্পিকের খেলার বিভাগসমূহ বিষয়শ্রেণী:অলিম্পিকে ফুটবল প্রতিযোগিতা বিষয়শ্রেণী:স্বাগতিক ইংল্যান্ডে আন্তর্জাতিক ফুটবল প্রতিযোগিতা বিষয়শ্রেণী:গ্রীষ্মকালীন অলিম্পিকে পুরুষদের ফুটবল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৫:৩৩, ১৮ ফেব্রুয়ারি ২০২৫ (ইউটিসি) :কেন্দ্রা লাস্ট   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO এবং WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। ≈ MS Sakib  «আলাপ»  ০৩:১৫, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব রুমা মেহরা (জন্ম ২৪শে জানুয়ারী ১৯৬৭) একজন ভারতীয় কবি, চিত্রশিল্পী, ভাস্কর, ফ্রিল্যান্স সংবাদপত্রের লেখিকা  এবং ইন্ডিয়ান এক্সপ্রেসের কলামিস্ট।   ক্যারিয়ার  মেহরা সামাজিক বিবেকের অধিকারী একজন স্ব-শিক্ষিত শিল্পী, যিনি চিত্রকর্ম, ত্রাণ এবং ভাস্কর্যগুলির ১১টি শো করেছেন। তার শিল্পকর্মগুলি ন্যাশনাল আর্টের মডার্ন আর্টের ন্যাশনাল গ্যালারী, ললিত কলা একাডেমি  নয়াদিল্লি, আর্টে আন্তিকা গ্যালারী, কানাডা এবং সুইজারল্যান্ড, মার্কিন যুক্তরাষ্ট্র, ডেনমার্কে ব্যক্তিগত সংগ্রহ সহ ব্যক্তিগত এবং স্থায়ী সংগ্রহগুলিতে পাওয়া যায়, অস্ট্রিয়া, যুক্তরাজ্য, স্পেন, সংযুক্ত আরব আমিরাত এবং জাপান। মেহরার শিল্পকে একটি নতুন শিল্প হিসাবে উল্লেখ করা হয়েছে। Dixit, Narendra (14 January 1990). "Prodding Unknown Terrain Rooma's Art". The Tribune. Retrieved 14 August 2011.  তিনি তাঁর শিল্পকর্মের পাশাপাশি লেখালেখিতে  তার মানবতা প্রকাশ করে যাচ্ছেন  এবং ভারতের এসওএস চিলড্রেনস ভিলেজ ( খ্রিস্টান চিলড্রেনস ফান্ড ) এ দৃষ্টি প্রতিবন্ধীদের জন্য স্বেচ্ছাসেবী শিক্ষার কাজ করেছেন।  তাঁর পত্রিকা্র ভ্রমণের নিবন্ধগুলির সংকলনটি মেহরা জার্মান ভাষায় অনুবাদ করেছিলেন এবং ২০০৮ সালে দাস অ্যাসলানডিশে স্টেক ডেস গ্রাস নামে শিরোনামে ডিজিটালি প্রকাশ করেছিলেন।  মেহরা বর্তমানে ক্যালিফোর্নিয়ার লস অ্যাঞ্জেলেসে থাকেন এবং কাজ করেন।   নির্বাচিত প্রকাশনা  তিনি তিনটি কবিতার বই লিখেছেন:   সানশ্যাডো,  লেখক কর্মশালা , ১৯৮১  'রিচিং আউট' (১৯৮৫), সাগর প্রিন্টারস এবং পাবলিশার্স, নয়াদিল্লি 2 3 4  'ফর ইউ (১৯৮৬) নির্বাচন বই পরিষেবা সিন্ডিকেট, ১৯৮৬- ৩০ পৃষ্ঠা   তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী কবি বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় কবি বিষয়শ্রেণী:ভারতীয় নারী চিত্রশিল্পী বিষয়শ্রেণী:ভারতীয় নারী ভাস্কর বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:ভারতীয় কলাম লেখক বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:দিল্লির লেখিকা
আব্দুলআজিজ আল-ওমারি (  ) (২৮ শে মে, ১৯৭৯)  - ১১ ই সেপ্টেম্বর, ২০০১) একজন সৌদি বিমানবন্দর নিরাপত্তা প্রহরী এবং ইমাম ছিলেন যিনি ১১ ই সেপ্টেম্বরের হামলার অংশ হিসাবে আমেরিকান এয়ারলাইন্সের ফ্লাইট ১১- এর পাঁচ ছিনতাইকারীদের মধ্যে একজন ছিলেন।  ওমারি ২০০১ সালের জুনে ভিসা এক্সপ্রেস প্রোগ্রামের মাধ্যমে প্রাপ্ত ট্যুরিস্ট ভিসায় যুক্তরাষ্ট্রে পৌঁছেছিলেন। ১১ ই সেপ্টেম্বর, ২০০১, ওমারি আমেরিকান এয়ারলাইন্সের ফ্লাইট ১১-এ উঠেছিলেন এবং সমন্বিত হামলার অংশ হিসাবে ওয়ার্ল্ড ট্রেড সেন্টারের উত্তর টাওয়ারে বিধ্বস্ত হওয়া বিমানটি হাইজ্যাকিংয়ে সহায়তা করেছিলেন।   প্রাথমিক ও শিক্ষা জীবন  আল-ওমারীর জীবন সম্পর্কে খুব কমই জানা যায় এবং কিছু তথ্য ওমরি বা সেই নামে অন্য কোনও ব্যক্তিকে বোঝায় কিনা তা স্পষ্ট নয়। তার জন্ম তারিখ ২৮ মে, ১৯৭৯ব্যবহার করেছিলেন।   কর্মজীবন  তিনি সৌদি আরবের মসজিদে বেশিরভাগ সময় ইমামের দায়িত্ব পালন করেছেন বলে অভিযোগ করা হয়েছে এবং আমেরিকান কর্তৃপক্ষ বিশ্বাস করে   সৌদি আলেম সুলায়মান আল-আলওয়ানের একজন শিক্ষার্থী ছিলেন, যার মসজিদটি আল-কাসিম প্রদেশে অবস্থিত।  ওয়ালিদ বিন আতাশের মতে, ওমারি ছিলেন ভবিষ্যতের ছিনতাইকারীদের একটি দল যারা আল-কায়েদার একটি শিবিরে তাদের প্রাথমিক প্রশিক্ষণের পরে কান্দাহার বিমানবন্দরে নিরাপত্তা সরবরাহ করেছিল। কুয়ালালামপুরে ২০০০ সালে আল কায়েদা শীর্ষ সম্মেলনের সময় আমেরিকান কর্তৃপক্ষ জানিয়েছে যে অভিবাসন রেকর্ড থেকে দেখা যায় যে আবদুলাজিজ আল-ওমারি নামে একজন ব্যক্তি দেশে আসছিলেন, যদিও তারা বলে যে তারা নিশ্চিত নয় যে এই ব্যক্তি একই ব্যক্তি ছিলেন।   ২০০১ সালের শরত্কালে, ১১ ই সেপ্টেম্বরের হামলার পরে আল জাজিরা টেলিভিশন ওমির তৈরি একটি টেপ সম্প্রচার করেছিল বলে তারা দাবি করে। স্পিকার একটি বিদায়ী আত্মঘাতী ভিডিও করেছেন। এতে তিনি লিখেছেন, "আমি এটি আমার সম্পূর্ণ বিবেক নিয়ে লিখছি এবং শেষের প্রত্যাশায় এটি লিখছি, যিনি আমাকে প্রশিক্ষণ দিয়েছেন এবং সহায়তা করেছেন তাদের প্রত্যেককে প্রশংসা করুন, তিনি নেতা শেখ ওসামা বিন লাদেন । "   এফবিআইয়ের পরিচালক রবার্ট মুয়েলার এবং ১১/১১-এর কমিশনের মতে ওমারি ২৯ শে জুন, ২০০১ সালে দুবাইয়ের একটি ফ্লাইটের মাধ্যমে যুক্তরাষ্ট্রে প্রবেশ করেছিলেন, সালেম আল-হাজ্মিকে নিয়ে নিউইয়র্কে অবতরণ করেছিলেন।  প্রবেশের জন্য তিনি বিতর্কিত ভিসা এক্সপ্রেস প্রোগ্রামটি ব্যবহার করেছিলেন। তিনি স্পষ্টতই ফ্লোরিডার ভেরো বিচ,টেরেসে নিজের জায়গায় চলে যাওয়ার আগে নিউ জার্সির পেটারসনে আরও বেশ কয়েকজন ছিনতাইকারীদের সাথে অবস্থান করেছিলেন। ওই বাড়ির জন্য তার ভাড়া চুক্তির ফর্মটিতে ওমারি তার জায়গায় পার্ক করার জন্য অনুমোদিত দুটি লাইসেন্স-প্লেট দিয়েছিলেন, যার মধ্যে একটি আটতে নিবন্ধিত ছিল। FBI Affidavit: Page 11  ABC  ওমারি নিউ জার্সির প্যাসাইক কাউন্টিতে অল সার্ভিসেস প্লাস থেকে একটি নকল মার্কিন যুক্তরাষ্ট্রে আইডি কার্ড পেয়েছিলেন, যা খালিদ আল-মিহধারের কাছে অন্য একটি জাল দলিল বিক্রির ব্যবসায় ছিল। তিনি বিবাহিত ছিলেন এবং তাঁর একটি কন্যা ছিল।   তথ্যসূত্র   বিষয়শ্রেণী:১৯৭৯-এ জন্ম বিষয়শ্রেণী:২০০১-এ মৃত্যু বিষয়শ্রেণী:সৌদি আরবের আল-কায়েদার সদস্য বিষয়শ্রেণী:সৌদি গণহত্যাকারী
জুমা মসজিদ, নখছিভান বা নখছিভানের জামে মসজিদ ()আজারবাইজানের নাখচিভানে আতাবেগস আর্কিটেকচারাল কমপ্লেক্সের একটি স্মারক নির্মাণ। ২০ শতকে ধ্বংস করা স্থাপত্যের স্মৃতিস্তম্ভটি ১৯ শতকের ছবি এবং ফটোতে নথিভুক্ত করা হয়েছে।  মারান্দ এবং উর্মিয়া মসজিদের মতো, নাখচিভানের শুক্রবার মসজিদের দেয়ালে দুটি ল্যান্সেট খিলান ছিল, যদিও এর ঘন ট্রাঙ্কের দক্ষিণ দেয়ালটি একটি কুপোলা দিয়ে আবৃত ছিল। এটি দেখায় যে ১২ শতকে আজারবাইজানের কেন্দ্রে একটি নতুন স্থানীয় ধরনের মসজিদ তৈরি এবং বিকাশ করা হয়েছিল। ছবির নথি অনুযায়ী, মসজিদের মাসকুরার তিন দিকই কলাম দিয়ে ঘেরা ছিল। কিন্তু তাদের চেহারা সম্পর্কে কোনো তথ্য নেই। এঞ্জেলগার্ড-এর মতে:  "এই তুর্কি মসজিদটি অ্যাশলার দিয়ে তৈরি খিলান সহ একটি দুর্দান্ত নির্মাণ এবং এর অভ্যন্তরে অনেক অলঙ্কার রয়েছে। ভবনটির একটি অংশ ইতোমধ্যে ধ্বংস হয়ে গেছে এবং বাকি অংশ ভেঙে পড়ার আশঙ্কা রয়েছে। মসজিদ থেকে প্রায় ৫০ সেজেন (প্রায় ১০৭ মিটার) দূরে একটি মিনার সহ একটি দরজা রয়েছে। মসজিদ ও দরজার মধ্যবর্তী এলাকায় সহায়ক ভবন ছিল, কিন্তু এখন আর নেই। দেখা যায় যে দরজাটি একটি টাওয়ার (মোমিন খাতুন মাজার) এর অন্তর্গত যা এটি থেকে দূরে নয়।" তাই এটি বিবেচনা করা যেতে পারে যে দুটি মিনার বিশিষ্ট খিলানটি শুক্রবার মসজিদের সাথে সেল এবং একটি স্তম্ভযুক্ত গ্যালারি যুক্ত এবং এটি মসজিদের আঙিনায় খোলা হয়েছে। ঐতিহাসিক সূত্র থেকে জানা যায়, আতাবেগস স্থাপত্য কমপ্লেক্সে একটি মাদ্রাসা ছিল। জুমার মসজিদের সাথে এই মাদ্রাসার সরাসরি যোগাযোগ ছিল তাতে কোন সন্দেহ নেই। এটি বিবেচনা করা হয় যে দুই-মিনার বিশিষ্ট খিলানটি আতাবেগস কমপ্লেক্সের ধর্মীয় নির্মাণের সংগ্রহস্থলের খিলান ছিল।  আতাবেগস কমপ্লেক্সের প্রথম নির্মাণ যদি প্রাসাদ এবং দিভান হয়, তবে শেষ নির্মাণটি ছিল খিলান যা শুধুমাত্র ফটোতে নথিভুক্ত করা হয়েছে। প্রাচ্য অধ্যয়নের বিজ্ঞানী এন খানিকভ ১৯ শতকে এই খিলানটি দেখেছিলেন এবং এর দরজায় অবস্থিত একটি লিগ্যাচার থেকে পড়েছিলেন যে "১১৮৭ সালে আমির নুরেদ্দিন- অশ্বারোহী বাহিনীর নেতা এবং আতাবেয়দের কর আদায়কারীর দ্বারা মসজিদটি নির্মাণের নির্দেশ দেওয়া হয়েছিল। সেই লিগ্যাচারটি "আজামি নাখচিভানির কাজ" শব্দ দিয়ে শেষ হয়েছিল। বিশাল প্রবেশদ্বার খিলানটি ছোট এবং লম্বা খিলান দিয়ে ঘেরা ছিল এবং লিগেচার বুম দ্বারা আবৃত সমানুপাতিক গঠিত খিলানের প্রান্তে নলাকার ট্রাঙ্ক সহ মিনার ছিল। নাখচিভানের এই স্মৃতিস্তম্ভটি যার মধ্যে একটি প্রথম খিলান রয়েছে, এটি ১১ এবং ১২ শতকের মাঝামাঝি আজারবাইজানীয় ধর্মীয় স্থাপত্য দ্বারা অর্জিত সর্বোচ্চ স্তরের প্রমাণ। খিলানের এমন একটি রচনা পরবর্তী শতাব্দীতে অনেক ইসলামিক দেশে প্রধান স্থাপত্য পদ্ধতিতে পরিণত হয়েছিল।   তথ্যসূত্র   বিষয়শ্রেণী:প্রধান মসজিদ বিষয়শ্রেণী:আজারবাইজানের মসজিদ
মমতাজ বেগম -বাংলাদেশের রাজনীতিবিদ মানিকগঞ্জ-২ আসনের সাবেক সংসদ সদস্য।  মমতাজ বেগম (রাজনীতিবিদ) - বাংলাদেশের রাজনীতিবিদ, সাবেক সংসদ সদস্য।  মমতাজ বেগম (চট্টগ্রামের রাজনীতিবিদ) -বাংলাদেশের রাজনীতিবিদ চট্টগ্রাম-১৩ আসনের সাবেক সংসদ সদস্য।  মমতাজ বেগম (ভাষা সংগ্রামী) (১৯২৩-১৯৬৭) - ভাষা আন্দোলনকারী ও একুশে পদক বিজয়ী।  মমতাজ বেগম (ভারতীয় রাজনীতিবিদ) - পশ্চিমবঙ্গ বিধানসভার সাবেক বিধায়ক।